**Regulamentul privind organizarea și funcționarea adăpostului pentru animalele fără stăpân în mun. Bălți**

**Capitolul I.**

**Dispoziții generale**

Art. 1. Prezentul Regulament de organizare și funcționare stabilește cadrul juridic și condițiile în care se desfășoară activitatea Serviciului specializat pentru gestionarea câinilor fără adăpost din municipiul Bălți.

Art. 2. În prezentul Regulament termenii și expresiile de mai jos au următoarea semnificație:

a. ***câine fără stăpân***: orice câine crescut, adăpostit, ținut pe domeniul public, în locuri publice sau în spațiile adiacente acestora, în afara proprietății stapânului sau deținătorului acestuia, necontrolat, nesupravegheat, liber, abandonat, înclusiv cei identificați prin microcipuri, sau alt mijloc alternativ de identificare;

b. ***deținător de câine*** - proprietarul câinelui, precum și orice persoană care are în îngrijire unul sau mai mulți câini;

c. ***sterilizare*** - operațiune prin care se realizează suprimarea funcției reproducătoare a căinilor;

d. ***revendicarea câinelui*** - solicitarea de restituire formulată de persoana care a deținut anterior câinele;

e. ***abandonul câinelui*** – lăsarea unui câine, aflat în proprietatea și/sau îngrijirea omului, pe domeniul public, fără hrană, fără adăpost și tratament medical;

f. ***eutanasierea*** - act de sacrificare prin procedee rapide și nedureroase a câinilor fără stăpân, care sunt bolnavi cronic și incurabil, ori care nu au fost revendicați sau adoptați în condițiile și în termenele stabilite de lege;

g. ***adăpost public*** – adăpost pentru câinii fără stăpân ce aparține municipiului Bălți și deservește municipiul Bălți, administrat de operatorul Serviciului specializat pentru gestionarea câinilor fără stăpân;

h. ***adăpost privat*** - adăpost pentru câinii fără stăpîn, care aparține unei persoane juridice, asociație sau fundație care desfășoară activități în domeniul protecției animalelor;

i. ***adopție*** - procedura de preluare în proprietate a câinilor fără stăpân din adăpost, de către persoane fizice sau juridice;

j. ***adopție la distanță*** – procedura prin care persoanele fizice sau juridice își pot asuma responsabilitatea suportului cheltuielilor necesare întreținerii câinilor fără stăpân în adăpostul public peste perioada prevăzută **la art. 4, alin. 1.**

k. ***capturare*** - operațiunea de prindere a câinilor efectuată de către operatorul Serviciului specializat de gestionare a câinilor fără stăpîn, sau fără adăpost;

l. ***câine agresiv*** - orice câine definit ca fiind periculos prin agresivitatea sa manifestată față de copii/maturi/animale, etc.;

n. ***câine utilitar*** – orice câine folosit de unitățile de poliție, militare, vamale, de serviciile de securitate, protecție și pază, de persoanele cu dizabilități, precum și orice câine folosit în caz de dezastre sau de către organizațiile neguvernamentale în activitățile educative, terapeutice, de căutare și salvare sau utilitare;

o. ***câine de rasă comună*** - orice câine care nu poate fi asimilat unei rase omologate;

p. ***examen medical*** - procedură efectuată de un medic veterinar de liberă practică organizat în condițiile legii prin care se urmărește stabilirea statusului de sănătate;

q. ***gestionarea câinilor fără stăpân*** - ansamblu de operațiuni și proceduri care au ca scop controlul populației de câini fără stăpân;

r. ***asociație sau fundație pentru protecția animalelor*** - organizație neguvernamentală, care desfășoară activități și acțiuni de protecție a animalelor și în al căror statut figurează scopuri și activități referitoare la protecția și bunăstarea animalelor,

s. ***serviciu specializat pentru gestionarea câinilor fără stăpân*** – serviciu de utilitate publică, înființat la nivelul municipiului Bălți, în condițiile legii, de către Consiliul municipal, în scopul gestionării câinilor fără stăpân pe raza mun. Bălți;

t. ***operator al serviciului specializat pentru gestionarea câinilor fără stăpân*** – persoană juridică, de drept public sau privat, care are competența și capacitatea de a presta servicii în domeniul protecției animalelor și careia i s-a delegat, în condițiile legii, realizarea activității de gestionare a câinilor fără stăpân;

u. ***mijloc de identificare*** - orice dispozitiv de tipul microcipului, crotaliei, tatuajului, medalionului inscripționat, care conține informațiile necesare identificării deținatorului câinelui, respectiv a Serviciului public care a gestionat câinele;

v. ***identificare*** - operațiunea prin care se atașează câinelui un mijloc de identificare, precum și operațiunea de citire a mijlocului de identificare și de stabilire a datelor de identitate ale deținatorului câinelui, sau a locului de proveniență a acestuia;

w. ***înregistrare*** - operațiunea prin care datele inscripționate pe mijlocul de identificare al animalului, precum și alte date, sunt introduse în Registrele de evidență a câinilor;

x. ***microcip*** - mijloc de identificare electronic omologat, care se implantează sub pielea animalului, în dreptul omoplaților și care conține un număr unic criptat sub forma unui cod de bare ce poate fi citit cu ajutorul unui dispozitiv electronic;

y. ***vecini*** - proprietarii spațiilor locative care au cel puțin un perete comun cu spațiul locativ în care urmează să fie adăpostiți câinii adoptați din adăposturile publice;

z. ***unitate de ecarisare și unitate de neutralizare a deșeurilor de origine animală*** - orice unitate definită ca atare și care prevede reglementări de neutralizare a deșeurilor de origine animală.

**Capitolul II**

**Organizarea și funcționarea Serviciului specializat pentru gestionarea câinilor fără stăpân din mun. Bălți**

Art. 3.Serviciul specializat pentru gestionarea câinilor fără stăpân din mun. Bălțiacționează în interesul comunității locale și răspunde față de modul în care organizează, coordonează și controlează gestionarea câinilor fără stăpân din mun. Bălți.

Art. 4. Serviciul specializat pentru gestionarea câinilor fără stăpân din mun. Bălți **este organizat și funcționează sub autoritatea primarului municipiului Bălți, care numește în funcție directorul Serviciului.**

Serviciul specializat pentru gestionarea câinilor fără stăpân din mun. Bălți poartă denumirea de ,,Serviciul specializat pentru gestionarea câinilor fără stăpân din mun. Bălți”.

Sediul Serviciului specializat este: mun. Bălți, str. ..........................................................................

Date de contact: ................................................................................................................................

Art. 5. Serviciul specializat pentru gestionarea câinilor fără stăpân din mun. Bălți urmărește reducerea numărului de câini fără stăpân, ameliorarea sanătății și bunăstării câinilor din adăposturi, stoparea înmulțirii necontrolate a câinilor de rasă comună, prevenirea abandonului și al pierderii câinilor, facilitarea recuperării câinilor pierduți, reducerea apariției rabiei și altor zoonoze, reducerea riscurilor asupra sănătății oamenilor, precum și prevenirea agresivității asupra oamenilor și animalelor.

Art. 6. Prin Serviciul specializat pentru gestionarea câinilor fără stăpân din mun. Bălți se realizează următoarele activități, în conformitate cu prevederile prezentului Regulament:

a. capturarea câinilor fără stăpân;

b. transportul câinilor capturați în adăpost;

c. cazarea, hrănirea, deparazitarea, vaccinarea, sterilizarea și controlul bolilor câinilor în adăposturi, cu respectarea normelor și măsurilor sanitar-veterinare;

d. identificarea și înregistrarea câinilor fără stăpân, exclusiv cu medici veterinari de liberă practică, organizați în condițiile legii;

e. eutanasierea câinilor fără stăpân care sunt bolnavi cronic și incurabil, ori care nu au fost revendicați sau adoptați în condițiile și în termenele stabilite prin prezentul Regulament;

f. adopția și revendicarea câinilor.

Art. 7. (1) Directorul Serviciului specializat pentru gestionarea câinilor fără stăpân din mun. Bălți, în baza evaluării numărului de câini fără stăpân aflați pe raza municipiului Bălți, va întocmi un plan de acțiuni pentru gestionarea acestora, care va conține cel puțin următoarele elemente:

a. prezentarea teritoriului (suprafața, numărul de locuitori);

b. evaluarea numărului de câini fără stăpân sterilizați și nesterilizați pe raza teritoriului;

c. prezentarea resurselor materiale necesare (numărul mijloacelor de transport și capacitatea acestora, capacitatea de cazare alocată pentru câinii adoptați la distanță);

d. prezentarea resurselor de personal necesar (personal pentru transport, personal pentru capturare, personal pentru îngrijire);

e. prezentarea acțiunilor care vor fi întreprinse;

f. planificarea acțiunilor (orar anual al acțiunilor, defalcări pentru fiecare lună);

g. elaborarea hărțiidetaliate a teritoriului cu distribuția populației de câini fără stăpân;

h. termene concrete și precizate pentru aplicarea măsurilor;

i. termene pentru reevaluarea numărului de câini fără stăpân de pe raza teritoriului care trebuie efectuată semestrial;

**(2) După întocmire, Planul de acțiuni va fi avizat de către directorul Serviciului specializat pentru gestionarea câinilor fără stăpân din mun. Bălți și primarul mun. Bălți.**

Art. 8. Directorul Serviciului specializat pentru gestionarea câinilor fără stăpân din mun. Bălți va gestiona baza de date elaborată și organizată la nivelul municipiului Bălți.

Art. 9. Directorul Serviciului pentru gestionarea câinilor fără stăpân din mun. Bălți ține evidența câinilor capturați pe raza mun. Bălți în Registrul de evidența a câinilor fără stăpân înființat în cadrul Serviciului specializat pentru gestionarea câinilor fără stăpân.

Art. 10. Directorul asigură încădrarea în Serviciul specializat pentru gestionarea câinilor fără stăpân din mun. Bălți cel putin a unui tehnician veterinar pentru evidență și supraveghere. Identificarea și înregistrarea câinilor fără stăpân se va efectua exclusiv cu un medic veterinar de liberă practică, organizat în condițiile legii, ale carui servicii sunt contractate de către operator.

Art. 11. Personalul veterinar încadrat în Serviciul specializat pentru gestionarea câinilor fără stăpân din mun. Bălți are următoarele competențe:

* supravegherea animalelor capturate și adăpostite;
* colectarea documentelor întocmite de personalul implicat în capturarea, manipularea și transportul animalelor;
* înregistrarea câinilor fără stăpân, utilizând Formularul individual de capturare al cărui model este prevăzut în Anexa nr. 5 la prezentul Regulament.

Art. 12. Directorul Serviciului specializat pentru gestionarea câinilor fără stăpân din mun. Bălți este obligat ca până la intrarea în vigoare a contractului de delegare a gestiunii să contracteze servicii veterinare pentru activitățile specifice prevăzute de prezentul Regulament și Caietul de sarcini al achiziției, potrivit prevederilor legale.

Art. 13. Directorul Serviciului specializat pentru gestionarea câinilor fără stăpân din mun. Bălți este obligat să asigure personalul, care să deservească permanent adăpostul public pentru câinii fără stăpân în vederea supravegherii câinilor timp de 24 de ore în zi, a adăpării suplimentare a căînilor și a hrănirii acestora, minim cu frecvența prevăzută în Anexa nr. 1 și Anexa nr. 2 din prezentul Regulament.

Art. 14. Serviciul specializat pentru gestionarea câinilor fără stăpân din mun. Bălți are obligația să asigure tuturor câinilor din adăpostul public condiții de cazare, hrană și apă în cantități suficiente, posibilități de mișcare suficientă, tratament medical, îngrijire și atenție, în conformitate cu prevederile din Anexa nr. 1 și Anexa nr. 2 din prezentul Regulament.

Art. 15. Directorul Serviciului specializat pentru gestionarea câinilor fără stăpân din mun. Bălți are obligația de a comunica lunar primarului municipiului Bălți numărul de câini înregistrați și numărul microcipului.

Art. 16. Directorul Serviciului specializat pentru gestionarea câinilor fără stăpân din mun. Bălți poate încheia parteneriate, aprobate de către primarul municipiului Bălți, cu organizațiile de protectție a animalelor interesate de promovarea adopțiilor și sterilizarea câinilor fără stăpân.

Art. 17. Activitatea de capturare a câinilor fără stăpân din municipiu se efectuează în tot cursul anului, conform programului de activitate, prin directorul Serviciului specializat pentru gestionarea câinilor fără stăpân din mun. Bălți dotat cu echipamente de lucru si dispozitive speciale prevăzute în Anexa nr. 2, din prezentul Regulament.

(1) Sesizările privind existența câinilor fără stăpân pe domeniul public din municipiul Bălți pot fi făcute permanent, în scris, în timpul programului de lucru sau telefonic operatorului (la numărul de telefon ce va fi făcut public).

(2) Directorul Serviciului specializat pentru gestionarea câinilor fără stăpân din mun. Bălți asigură soluționarea cazurilor ce fac obiectul sesizărilor în dependență de gravitatea situației reclamate, dar și de alte activități aflate în desfășurare.

Art.18. Beneficiarii Serviciului specializat pentru gestionarea câinilor fără stăpân: cetățenii municipiului Bălți și organizațiile neguvernamentale ce au drept scop protecția animalelor, au acces la informațiile publice privind gestionarea câinilor fără stăpân din mun. Bălți.

**Capitolul III**

**Adăpostul public pentru câinii fără stăpân** **din mun.Bălți**

Art.19. Câinii fără stăpân capturați în municipiul Bălți vor fi transportați în adăpostul special amenajat situat pe strada .............................................. unde vor fi cazați, cu respectarea prezentului Regulament și a dispozițiilor legale. Adăpostul public se află în patrimoniul municipal și este administrat de către directorul Serviciului specializat pentru gestionarea câinilor fără stăpân din mun. Bălți.

Art. 20. În adăpostul public vor fi adăpostiți câinii fără stăpân capturați în municipiul Bălți.

Art. 21. Adăpostul public din cadrul Serviciului specializat pentru gestionarea câinilor fără stăpân din mun. Bălți va ține registre speciale, vizate de medicul veterinar de liberă practică, organizat în condițiile legii, în care se menționează următoarele: data capturării, data și ora cazării în adăpost, caracteristicile individuate ale animalului, numărul de câini prinși, revendicați, adoptați, returnați și eutanasiați, motivul eutanasierii, substanța utilizată și numele persoanei care realizează eutanasia, numărul de microcip, numărul fișei de adopție, data deparazitării, data vaccinării antirabice, data sterilizării, data predării cadavrelor la societatea care execută incinerarea, precum și persoanele care au instrumentat manoperele respective.

Art. 22. La intrarea în adăpostul public, directorul Serviciului specializat pentru gestionarea câinilor fără stăpân din mun. Bălți, prin personalul veterinar, preia fișele individuale de la echipajele care au realizat capturarea și transportul câinilor fără stăpân, verifică dacă aceștia sunt identificați printr-un mijloc de identificare aprobat în conformitate cu legislația în vigoare și înregistrează informațiile minime privind câinii fără stăpân intrați în adăpost, conform Anexei nr. 8 din prezentul Regulament, în Registrul de evidență a câinilor fără stăpân.

(1) După înregistrare, câinii fără stăpân sunt examinați medical de către medicul veterinar de liberă practică, organizat potrivit legii, încadrat la Serviciul specializat pentru gestionarea câinilor fără stăpân din mun. Bălți.

(2) Directorul Serviciului specializat pentru gestionarea căînilor fără stăpîn din mun. Bălți are obligația ca la intrarea în adăpost, fiecare căîne să primească un numar unic de identificare, reprezentat de numărul de ordine din Registrul de intrare în adăpost, dacă acesta se ține pe suport de hârtie, respectiv numărul generat de sistem în cazul Registrului electronic.·Acest numar unic de identificare se alocă și în cazul în care câinele a fost identificat anterior prin alte dispozitive: de tipul microcipului, crotaliei, tatuajului, medalionului inscripționat. Numărul unic de identificare alocat va fi menționat în formularele prevăzute la Anexa nr. 8 și Anexa nr. 9 din prezentul Regulament.

Art. 23. La intrarea în adăpostul public, directorul Serviciului specializat pentru gestionarea câinilor fără stăpân din mun. Bălți prin medicul veterinar, după examinarea câinilor, va proceda la recuperarea câinilor clinic sanătoși, câinilor cu afecțiuni ușor tratabile, neagresivi, fără diferență de sex, vârstă, talie, precum și a câinilor cu regim special, care vor fi izolați de restul animalelor și adăpostiți separat pentru a se evita îmbolnăvirea sau agresarea lor prin contactul cu alți câini.

Art. 24. Adăpostul public din cadrul Serviciului specializat pentru gestionarea câinilor fără stăpân din mun. Bălți va deține un număr suficient de cuști de izolare destinate câinilor bolnavi, sau răniți, animalele bolnave sau rănite vor fi izolate în cuști adecvate și îngrijite corespunzător pe toată perioada cazării. Nu se vor caza mai mulți câini bolnavi în aceeași cușcă.

Art. 25. Programul de lucru în relațiile cu publicul al adăpostului public pentru câinii fără stăpân din mun. Bălți este de luni până vineri, în intervalul orar 12:00 – 18:00.

1. Programul de vizitare, posibilitatea de adopție sau revendicare se vor afișa la sediul adăpostului public.

2. Accesul publicului în adăpostul public pentru câinii fără stăpân din mun. Bălți este permis zilnic, de luni până vineri, în intervalul orar 12:00 – 18:00.

3. Sâmbăta accesul publicului în adăpost, în vederea adopției, se face în intervalul orar 10:00 - 12:00.

4. Accesul vizitatorilor în adăpostul public pentru câinii fără stăpân, în intervalul orar 12:00 – 18:00 în zilele lucrătoare, respectiv 10:00 – 12:00 sâmbăta, se face cu respectarea Regulamentului de Organizare Interioară al Serviciului specializat pentru gestionarea câinilor fără stăpân din mun. Bălți.

5. Vizitatorii au dreptul să fotografieze și să filmeze câinii din adăpostul public din mun. Bălți.

6. Vizitatorii au următoarele obligații:

a. să respecte programul de vizitare și adopție din cadrul adăpostului public conform prezentului Regulament;

b. să nu hrănească câinii, să nu introducă obiecte de orice fel în cuști sau țarcuri, să nu provoace sau să nu producă niciun fel de stres câinilor și să respecte semnificația tăblițelor avertizoare din cadrul adăpostului publ ic.

Art. 26. În țarcurile/cuștile comune din adăpostul public din municipiul Bălți vor fi cazați câinii fără stăpân capturați din același areal și introduși în adăpostul public în aceeași zi.

Art. 27. Toate țarcurile/cuștile din adăpostul public din municipiul Bălți se vor individualiza și marca cu un număr unic pe adăpost; numărul unic va fi inscripționat lizibil pe o placă din material rezistent fixată la vedere pe peretele cuștii. Pe fiecare țarc/cușcă se atașează un tabel elaborat conform modelului de la Anexa nr. 9 din prezentul Regulament.

Art. 28. Adăpostirea câinilor fără stăpân în adăpostul public din municipiul Bălți se face cu respectarea următoarelor reglementări:

* obligativitatea de a hrăni de 3 ori pe zi cățeii cu vârsta cuprinsă între 6 -12 săptămâni;
* obligativitatea de a hrăni de 2 ori pe zi cățeii cu vârsta cuprinsă între 12 săptămâni - 12 luni;
* supunerea câinilor bolnavi sau răniți la tratament medical;
* interzicerea cazării cățelelor cu pui în boxe cu alți câini maturi;
* interzicerea cazării câinilor fără separarea acestora, potrivit criteriilor de talie și agresivitate prevăzute în Anexa nr. 1 din prezentul Regulament;
* interzicerea adăpostirii câinilor în țarcuri/cuști în care podelele sunt acoperite de apă;
* interzicerea aruncării cu substanțe dezinfectante peste câini în timpul procesului de curățare a boxelor.

Art. 29. Este interzisă cazarea câinilor fără stăpân în adăpostul public din municipiul Bălți în cazul în care nu sunt respectate condițiile minime de funcționare prevăzute în Anexa nr. 1 din prezentul Regulament.

**Capitolul IV**

**Capturarea, transportul și adăpostirea câinilor fără stăpân în adăpostul public pentru câinii fără stăpân din municipiul Bălți**

Art. 30. Directorul Serviciului specializat pentru gestionarea câinilor fără stăpân din municipiul Bălți va captura câinii în următoarea ordine:

câinii care circulă liber, fără însoțitor, din preajma școlilor, grădinițelor, locurilor de joacă pentru copii, parcurilor, piețelor publice;

câinii care circulă liber, fără însoțitor, în toate locurile publice;

câinii care circulă liber, fără însoțitor, în zonele periferice ale municipiului;

(1) Capturarea, manipularea, încărcarea câinilor fără stăpân în autovehicule și transportarea acestora se va face cu respectarea prevederilor din Anexa nr. 2 a prezentului Regulament.

(2) Directorul Serviciului specializat pentru gestionarea câinilor fără stăpân din municipiul Bălți va asigura mijloacele de transport destinate câinilor fără stăpân, care vor fi vizibil marcate cu denumirea Serviciului specializat de gestionare a câinilor fără stăpân din municipiul Bălți, cu numărul de telefon, cu indicativul mijlocului de transport, va dota transportul cu cuști individuale ventilate și fixate corespunzător pentru a preveni deplasarea lor în timpul călătoriei.

(3) Directorul Serviciului specializat pentru gestionarea câinilor fără stăpân din municipiul Bălți, prin persoanele care capturează câinii fără stăpân, este obligat sa respecte normele specifice de protecție a muncii și persoanele trebuie să fie instruite corespunzător.

(4) Imobilizarea câinilor fără stăpân, prin administrarea de la distanță a unor substanțe stupefiante și psihotrope, cu ajutorul armelor utilitare sau sarbacanelor, trebuie efectuată sub stricta supraveghere a medicului veterinar de liberă practică, organizat în condițiile legii, aflat în raport contractual cu directorul Serviciului pentru gestionarea câinilor fără stăpân.

(5) Utilizarea substantelor stupefiante si psihotrope la imobilizarea câinilor fără stăpân va fi efectuată numai cu respectarea prevederilor legale în vigoare în materie și a prezentului Regulament.

Art. 31. Capturarea, manipularea, încărcarea câinilor fără stăpân în autovehicule și transportul acestora se va face cu respectarea prevederilor Anexei nr. 2 la prezentul Regulament.

Art. 32. La capturarea, manipularea, încărcarea câinilor fără stăpân în autovehicule și transportul acestora se interzic următoarele:

lovirea, rănirea, înțeparea, mutilarea în orice mod a câinilor;

manipularea acestora într-un mod care le provoacă dureri sau suferințe inutile;

împuscarea cu arma cu tranchilizant sau cu sarbacana a câinilor aflați în cuști sau imobilizați în lanț;

capturarea câinilor care nu sunt foarte agresivi, nu sunt suspecţi de a fi turbați sau nu sunt situați în spatii inaccesibile, prin administrare de la distanță a medicamentelor stupefiante și psihotrope;

transportarea câinilor fără cuști individuate de transport;

transportarea câinilor în mijloace de transport neventilate corespunzator.

Art. 33. În cadrul activității de capturare a câinilor fără stăpân, imediat după capturarea acestora, personalul specializat din cadrul Serviciului specializat pentru gestionarea câinilor fără stăpân din municipiul Bălți completează Formularul individual de capturare conform modelului din **Anexa nr.5** la prezentul Regulament, cuprinzând informațiile minime privind câinii fără stăpân capturați.

**Capitolul V**

**Informarea populației în vederea revendicării și adopției câinilor fără stăpân din adăpostul public din municipiul Bălți. Notificarea deținătorilor**

## Art. 34. Directorul Serviciului specializat pentru gestionarea câinilor fără stăpân din municipiul Bălți, va promova adopția și revendicarea câinilor și va informa constant populația din municipiul Bălți cu privire la programul de funcționare a adăpostului public pentru câinii fără stăpân, asigurând transparența.

În vederea îndeplinirii acestei obligații directorul Serviciului specializat pentru gestionarea câinilor fără stăpân din municipiul Bălți desfășoară următoarele activități:

amenajarea de panouri speciale la intrarea în adăpostul public pentru câinii fără stăpân din municipiul Bălți și în spațiile pentru primirea vizitatorilor din incinta adăpostului public; panourile de afisaj trebuie să conțină cel puțin următoarele informații:

-data și locul capturării fiecărui lot de câini, precum și numărul cuștilor în care câinii respectivi sunt cazați;

-adresa sediului Serviciului specializat pentru gestionarea câinilor fără stăpân, adresa adăpostului public, adresele de E-mail, precum și numerele de telefon;

-programul de vizitare a adăpostului public din municipiul Bălți și programul de revendicare a câinilor fără stăpân;

-crearea de WEB site-uri pentru accesul publicului la informațiile prevăzute la lit. a);

-organizarea periodică a târgurilor de adopție a câinilor fără stăpân din municipiul Bălți.

Art. 35. În cazul în care câinele fără stăpân intrat în adăpostul public din municipiul Bălți este identificat printr-un mijloc de identificare aprobat în conformitate cu legea, directorul Serviciului specializat pentru gestionarea câinilor fără stăpân are următoarele obligațiuni:

a) să stabileasca identitatea proprietarului în baza datelor de identificare ale câinelui din Registrul de evidență a câinilor cu stăpân.

b) să notifice proprietarul câinelui, în termen de maxim 24 ore, prin telefon, E-mail, sau prin alte mijloace în baza datelor înregistrate în Registrul de evidență a câinilor cu stăpân.

Art. 36. În cazul câinilor capturați și care sunt identificați prin alte m ijl oace de identificare decât microcip, prin care se poate stabili identitatea proprietarului, directorul Serviciului specializat pentru gestionarea câinilor fără stăpân din municipiul Bălți are obligatia să notifice proprietarul, în termen de 24 ore.

Art. 37. Proprietarii care constată dispariția câinelui, sau care sunt anuntați de directorul Serviciului specializat pentru gestionarea câinilor fără stăpân din municipiul Bălți, că animalul se află în custodia lor, au obligația să se prezinte la adăpostul public din municipiul Bălți, să revendice și să preia câinii pe care-i dețin, în termen de maxim 7 zile de la data anunțului.

Art. 38. În vederea recuperării câinilor revendicați, proprietarii vor achita contravaloarea serviciilor de capturare și a celor ocazionate pe perioada șederi i acestora în adăpost.

**Capitolul VI**

**Revendicarea și adopția**

Art. 39. În termen de 14 zile lucrătoare, câinii capturați si înregistrați în evidențele adăpostului public din municipiul Bălți, pot fi revendicați sau adoptați după cum u rmează:

a) în primele 7 zile lucrătoare de la data înregistrării în evidențele adăpostului din municipiul Bălți, câinii pot fi revendicați de către proprietari;

b) după expirarea termenului prevăzut la lit. a) și până la expirarea termenului de 14 zile lucrătoare, câinii pot fi revendicați sau adoptați de către persoane fizice sau juridice, din țară sau din străinătate, în condițiile prezentului Regu lament;

c) încredințarea câinilor spre revendicare și adopție se face numai după ce aceștia au fost consultați de către medicul veterinar de liberă practică, încadrat în Serviciul specializat pentru gestionarea câinilor fără stăpân din municipiul Bălți, deparazitați, vaccinați antirabic, sterilizați și identificați prin microcipare. Câinilor fără stăpân din adăpostul public din municipiul Bălți care aparțin raselor omologate, precum și câinii utilitari, nu vor fi sterilizați în situația în care sunt revendicați sau adoptati;

d) revendicarea și adoptia câinilor din adăpostul public din municipiul Bălți de către solicitanți se face pe baza unei declarații - angajament, al cărei model este prevăzut în Anexa nr. 3 și Anexa nr. 4, din prezentul Regulament.

Art. 40. Directorul Serviciului specializat pentru gestionarea câinilor fără stăpân din municipiul Bălți are obligația să înapoieze câinii revendicați imediat după înregistrarea și verificarea veridicității cererii de revendicare, potrivit programului de lucru din adăpostul public din municipiul Bălți.

Art. 41. Directorul Serviciului specializat pentru gestionarea câinilor fără stăpân din municipiul Bălți are obligația să se asigure că adopția căinilor din adăpostul public din municipiul Bălți, se face cu respectarea cumulativă a următoarelor condiții:

a) prezentarea de către adoptator a dovezii spațiului din care să rezulte condițiile corespunzătoare de creștere și adăpostire a câinilor;

b) prezentarea de către adoptator a dovezi i resurselor materiale pentru creșterea și întreținerea

câinilor;

c) prezentarea de către adoptator a acordului asociațiilor de proprietari sau, după caz, a vecinilor, în cazul adoptării a mai mult de 2 câini;

d) înregistrarea, imediat după adopție, a câini lor în Registrul de evidență a câinilor cu stăpân.

Art. 42. Directorul Serviciului specializat pentru gestionarea câinilor fără stăpân din municipiul Bălți în cadrul căruia funcționează adăpostul public, când dă spre revendicare și adopție câini are obligația să-i înregistreze în Registrul de evidență a câinilor cu stăpân, prin intermediul medicului veterinar de liberă practica, organizat în condițiile legii.

Art. 43. Revendicarea câinilor fără stăpân se poate face pe toată perioada de acces a publicului în adăpostul public din municipiul Bălți.

Art. 44. Căinii fără stăpân din adăpostul public al municipiului Bălți pot fi revendicați pe toată perioada de staționare în adăpostul public. În perioada celor 14 zile lucrătoare de staționare a căinelui fără stăpân în adăpostul public, proprietarul care revendică are prioritate în fața persoanei care intenționează să adopte același câine, chiar și în cazul în care cererea de adopție este anterioară cererii de revendicare.

Art. 45. Adopția câinilor se face gratuit, pe baza declarației-angajament al cărei model este prevăzut în Anexa nr. 3 și Anexa nr. 4 din prezentul Regulament. Cererile de adopție se adresează directorului Serviciului pentru gestionarea câinilor fără stăpân din municipiul Bălți și se pot introduce imediat ce câinele a fost cazat în adăpostul public, iar preluarea câinelui de către adoptator se poate face începand cu a 8-a zi lucrătoare din momentul cazării câinelui în adăpost, dacă acesta nu a fost revendicat.

Art. 46. În cazul în care câinele adoptat va fi ținut într-un spațiu deschis aflat pe proprietatea privată, adoptatorul trebuie să facă dovada, pe care o prezintă directorului Serviciului specializat pentru gestionarea câinilor fără stăpân din municipiul Bălți, a proprietății sau posesiei unei suprafețe de teren care să permită amplasarea unor padocuri sau a unor cuști.

Art. 47. În cazul în care câinele adoptat va fi adăpostit în locuința adoptatorului, acesta trebuie să facă dovada existenței unei suprafețe locative pentru fiecare câine adoptat**,** și o va prezenta directorului Serviciului pentru gestionarea câinilor fără stăpân din municipiul Bălți.

Art. 48. (1) Persoana care adoptă mai mult de 2 câini din adăpostul public din municipiul Bălți și-i adăpostește într-un bloc de locuințe, care aparține unei Asociații de Poprietari a Locuințelor Privatizate (APLP), aceasta trebuie să prezinte directorului Serviciului pentru gestionarea câinilor fără stăpân din municipiul Bălți, la momentul depunerii cererii de adopție, acordul APLP.

(2) În cazul în care persoana care adoptă mai mult de 2 câini din adăpostul public din municipiul Bălți și-i adăpostește într-un imobil, altul decât bloc de locuințe prevăzut în art. 48, în care locuiesc mai multe persoane, acesta trebuie să prezinte directorului Serviciului pentru gestionarea câinilor fără stăpân din municipiul Bălți, în momentul depunerii cererii de adopție, și acordul vecinilor.

Art. 49. Asociațiile și fundațiile pentru protecția animalelor care dețin adăposturi, precum și persoanele fizice și juridice cu sediul sau domiciliul în străinătate, care intenționează să adăpostească animalele adoptate din adăpostul public pentru gestionarea câinilor fără stăpân din municipiul Bălți în afara țării, sunt exceptate de la obligația prezentării acordului vecinilor.

**Capitolul VII**

**Adopția la distanță a câinilor fără stăpân din a dăpostul public al municipiului Bălți. Prelungirea perioadei de staționare în adăpost a câinilor nerevendicați, neadoptați direct și neadoptați la distanță**

Art. 50. (1) Începând cu a 8-a zi de staționare a câinilor fără stăpân din municipiul Bălți, aceștia pot fi adoptați la distanță de către persoane fizice și juridice din țară și din străinătate. Adopția la distanță se realizează prin completarea unei declarații-angajament al cărei model este prevăzut în Anexa nr. 6 din prezentul Regulament. Formularul prevăzut poate fi completat și semnat și în format electronic, fără a fi necesară prezența adoptatorilor.

(2) Directorul Serviciului pentru gestionarea câinilor fără stăpân din municipiul Bălți are obligația (cu privire la câinii adoptați la distanță) de a-i identifica, înregistra în Registrul de evidență a câinilor cu stăpân, deparazita, vaccina, steriliza și reloca în alte cuști special destinate.

(3) După completarea formularului de adopție la distanță și identificarea câinilor adoptați prin această procedură, directorul Serviciului pentru gestionarea câinilor fără stăpân din municipiul Bălți are obligația să prelungească termenul de adăpostire al câinilor adoptați pe durata respectării de către adoptator a obligațiilor materiale asumate prin declarația de adopție la distanță.

(4) Directorul Serviciului pentru gestionarea câinilor fără stăpân din municipiul Bălți are obligația să anunțe, în termen de 2 zile lucrătoare adoptatorului la distanță orice situație care intervine în starea de sănătate a câinelui adoptat.

Art. 51. (1)Persoanele care adoptă la distanță câinii fără stăpân suportă toate cheltuielile necesare pentru menținerea câinilor în adăpostul public din municipiul Bălți. Plata cheltuielilor de întreținere, cu excepția tratamentelor medicale, se face în avans pentru o perioadă de cel puțin 30 de zile, la persoana responsabilă Serviciului pentru gestionarea câinilor fără stăpân din municipiul Bălți.

(2) **Cheltuielile de întreținere în adăpostul public** al câinilor fără stăpân adoptați la distanță **se stabilesc prin decizia Consiliului municipal Bălți.** La stabilirea sumei prevăzute la acest tip de cheltuieli se vor calcula prin deviz estimativ următoarele elemente de cost: hrana uscată, medicamente de uz veterinar, costuri de personal, utilități, materiale.

(3) Costurile eventualelor tratamente medicale se aduc la cunoștința adoptatorilor la distanță de către directorul Serviciului pentru gestionarea câinilor fără stăpân din municipiul Bălți, înainte ca acestea să fie efectuate; decizia de a trata câinele și, implicit, de a suporta costurile aferente tratamentelor medicale aparține adoptatorului, care trebuie să și-o exprime în termen de 24 de ore de la luarea la cunoștință a acestora, urmând ca acestea să fie achitate în termen de 5 zile de la finalizarea tratamentelor.

(4) Directorul Serviciului pentru gestionarea câinilor fără stăpân din municipiul Bălți are obligația să utilizeze donațiile efectuate de persoanele care adoptă la distanță, numai pentru întreținerea și, după caz, tratarea câinilor adoptați prin această procedură, dacă donatorul nu a dispus altfel.

(5) Adopția la distanță încetează dacă adoptatorul nu respectă, pentru o perioadă de 14 zile lucrătoare consecutive, obligațiile asumate prin declarația de adopție la distanță, sau dacă acesta nu comunică decizia de a trata câinele și, implicit, de a suporta costurile aferente tratamentelor medicale în termenul prevăzut de 5 zile de la finalizarea tratamentelor.

(6) Numărul câinilor adoptați la distanță de o persoana din adăpostul public din municipiul Bălți, nu este limitat.

(7) Directorul Serviciului pentru gestionarea câinilor fără stăpân din municipiul Bălți are obligația să dea curs cererilor de adopție la distanță în limita capacității de adăpostire.

(8) Până la ridicarea tuturor câinilor de pe teritoriul municipiului Bălți, numărul celor adoptați la distanță nu poate ocupa mai mult de o treime din locurile disponibile în adăposturi.

(9) Pe perioada staționării în adăpostul public din municipiul Bălți, câinii fără stăpân adoptați la distanță pot fi preluați oricând de către adoptatori sau pot fi adoptați în condițiile prezentului Regulament, cu acordul adoptatorului la distanță.

(10)**Directorul Serviciului** pentru gestionarea câinilor fără stăpân din municipiul Bălți poate prelungi cazarea peste perioada de 14 zile lucrătoare, pentru câinii care nu au fost revendicați, adoptați sau adoptați la distanță, dacă există spații suficiente de cazare și resurse financiare pentru întreținerea lor.

(11) Prelungirea termenului de cazare a animalelor în adăpostul public din municipiul Bălți se face printr-o decizie/ordin a directorului Serviciului pentru gestionarea câinilor fără stăpân din municipiul Bălți, pentru fiecare câine în parte.

**Capitolul VIII**

**Participarea asociațiilor și fundațiilor pentru protecția animalelor la acțiunile de capturare, adăpostire, deparazitare, vaccinare, sterilizare și revendicare sau adopție a câinilor fără stăpân din municipiul Bălți**

Art. 52. (1) Asociațiile și fundațiile pentru protecția animalelor interesate, pot participa prin reprezentanți acestora, la acțiunile de capturare, adăpostire, deparazitare, vaccinare, sterilizare și revendicare sau adopție a câinilor fără stăpân, efectuate de către Serviciul specializat pentru gestionarea câinilor fără stăpân din municipiul Bălți, în baza unei solicitări scrise.

(2) Serviciul specializat pentru gestionarea câinilor fără stăpân din municipiul Bălți înregistrează solicitările asociațiilor și fundațiilor pentru protecția animalelor pentru participarea la acțiun ile prevăzute la alin. (1).

(3) Reprezentanții asociațiilor și fundațiilor pentru protecția animalelor care participă la examinarea medicală trebuie să aibă studii de specialitate în acest domeniu.

•

. .

Serviciul specializat pentru gestionarea câinilor fără stăpân din municipiul Bălți are obligația să comunice informațiile cu privire la actiunile de capturare, adăpostire, deparazitare, vaccinare, sterilizare si revendicare sau adopție a câinilor fără stăpân, asociațiilor și fundațiilor pentru protecția animalelor înregistrate, care au solicitat participarea la acțiunile prevazute la alin. (1), prin mijloace electronice si vor fi publicate pe Site-ul WEB al Serviciului specializat pentru gestionarea câinilor fără stăpân din municipiul Bălți.

(4) Activitățile prevăzute la alin.(1) se desfășoară în absența reprezentanților asociațiilor și fundațiilor pentru protecția animalelor în următoarele situații:

a) nu există o solicitare formulată potrivit prevederilor alin. (2) și (3) de către asociațiile și fundațiile pentru protecția animalelor;

b) Reprezentanții asociațiilor și fundațiilor pentru protecția animalelor interesate nu s-au prezentat la locul și în intervalul orar în care erau programate acțiunile respective;

(5) Reprezentanții asociațiilor și fundațiilor pentru protecția animalelor care participă la activitățile prevăzute la alin. (1) au obligația de a nu perturba buna desfășurare a activităților respective.

(6) În cazul în care există solicitări în ceea ce privește montarea unui sistem de monitorizare video cu redare on-line, streaming-live în spațiile de cazare a câinilor din adapostul public din municipiul Bălți, din partea .unor persoane fizice sau juridice, care asigură pe cheltuiala proprie din punct de vedere material achizitionarea, montarea și funcționarea acestora, **directorul Serviciului specializat pentru gestionarea câinilor fără stăpân din municipiul Bălți *poate* permite acest lucru**.

**Capitolul IX**

**Examinarea medicală a câinilor bolnavi incurabil**

Art. 53. (1) Câinii fără stăpân cu semne clinice de boală sunt înregistrați și examinați medical cu prioritate la sosirea în adăpostul public din municipiul Bălți. Evaluarea stării de sănătate a câinilor fără stăpân cazați în adăpostul public se face periodic, ori de câte ori este necesar.

(2) Medicul veterinar de liberă practică, organizat în condițiile legii, încadrat în **Serviciul specializat** pentru gestionarea câinilor fără stăpân din municipiul Bălți, evaluează starea generală de sănătate a câinilor cazați în adăpostul public.

(3) Directorul **Serviciului specializat** pentru gestionarea câinilor fără stăpân din municipiul Bălți are obligația să asigure ca documentele care dovedesc efectuarea examenelor medicale, precum și rezultatele respectivelor examene, sunt arhivate împreună cu fișa de observație a câinelui fără stăpân și păstrate pentru o perioadă de minimum 3 ani.

(4) Câinii bolnavi incurabil sunt eutanasiați în termen de 48 de ore de la stabilirea diagnosticului, dacă nu sunt adoptați în această perioadă, în condițiile prezentului Regulament.

(5) Reprezentanții asociațiilor și fundațiilor pentru protecția animalelor interesate pot participa la examenul medical al câinilor, în baza unei solicitări scrise **adresate *pe numele directorului* Serviciului specializat pentru gestionarea câinilor fără stăpân din municipiul Bălți.**

**Capitolul X**

.

**Eutanasierea câinilor fără stăpân și neutralizarea cadavrelor**

Art. 54. (1) Câinii diagnosticați cu boli incurabile în urma examenului medical pot fi eutanasiați în condițiile prevăzute în prezentul Regulament. În acest sens animalele bolnave incurabil, declarate ca atare în urma unui examen medical veterinar încadrat la Serviciul specializat pentru gestionarea câinilor fără stăpân din municipiul Bălți, examen la care pot asista reprezentanții din partea organizațiilor neguvernamentale pentru protecția animalelor, în baza Fișei de observație, vor putea fi eutanasiate de îndată.

(2) În cazul în care animalul diagnosticat cu o boală incurabilă este identificat, acesta poate fi eutanasiat numai cu permisiunea proprietarului.

(3) Este interzisă eutanasierea câinilor fără stăpân care nu suferea de boli incurabile înainte de expirarea termenului de 14 zile lucrătoare de la cazarea câinelui în adăpost.

Art. 55. Câinii nerevendicați sau neadoptați pot fi eutanasiați, în baza unei decizii emise de către **director, împuternicit în acest sens de către Primarul municipiului Bălți,** în termenul stabilit prin această decizie. Termenul va fi stabilit avându-se în vedere capacitățile de cazare și disponibilitățile bugetare. Acest termen poate fi modificat motivat.

(1) Decizia de eutanasiere se emite pentru fiecare câine în parte, după ce se constată că au fost parcurse toate etapele prevăzute de prezentul Regulament.

(2) Până la îndeplinirea procedurii de eutanasiere, câinii pot fi revendicați sau adoptați.

(3) Decizia de eutanasiere a câinilor care nu au fost revendicați, adoptați la distanță sau mentinuți în adăposturi, după expirarea termenului de 14 zile lucrătoare de la cazarea acestora, va fi emisă prin completarea de către **directorul Serviciului, împuternicit de către Primarul municipiului Bălți,** a unui formular special al cărui model este prevăzut la Anexa nr. 7 la prezentul Regulament.

(4) Eutanasierea câinilor este efectuată numai de către medicul veterinar de liberă practică, încadrat în muncă la Serviciul specializat pentru gestionarea câinilor fără stăpân din municipiul Bălți.

Art. 56. **Directorul întocmește lista cu medicii veterinari de liberă practică, organizați în conditițiile legii, care pot asista la procedurile de eutanasiere**. Listele în cauză, vor fi întocmite și postate pe Site-ul WEB al Serviciului specializat pentru gestionarea câinilor fără stăpân din municipiul Bălți.

(1)Asociațiile și fundațiile pentru protecția animalelor pot fi reprezentate la operatiunile de eutanasiere de către medici veterinari precizați la art. 56.

Art. 57. Adăpostul public din municipiul Bălți va fi dotat cu o sală de chirurgie sau cu mai multe, în funcție de capacitate, cu respectarea normelor sanitare veterinare în vigoare. În aceste săli se vor desfășura intervențiile chirurgicale de castrare a animalelor, precum și eutanasierea.

Art. 58. Eutanasierea câinilor se face la propunerea medicilor veterinari de liberă practică, organizați în conditițiile legii, care asistă la procedurile de eutanasiere în conformitate cu recomandările Organizației Mondiale pentru Sănătate Animală privind ratificarea Convenției europene pentru protecția animalelor de companie.

Art. 59. (1) Cadavrele câinilor eutanasiați, morți din alte cauze în adăpostul public al municipiului Bălți, vor fi transportate și eliminate cu respectarea strictă a prevederilor **Regulamentului (CE) nr. 1069/2009 al Parlamentului European și al Consiliului European din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman** privind stabilirea documentelor și evidențelor veterinare necesare în cadrul activității de neutralizare a deșeurilor de origine animală.

(2) Adăpostul public din municipiul Bălți are obligația să dețină un contract încheiat cu o unitate de ecarisare/neutralizare a cadavrelor autorizată sanitar - veterinar.

**Capitolul XI**

**Sterilizarea și vaccinarea câinilor. Menținerea igienei de către deținători**

Art. 60. (1) Directorul Serviciului specializat pentru gestionarea câinilor fără stăpân din municipiul Bălți are obligația să sterilizeze câinii de rasă comună sau metiși pe care-i deține în adăpostul public din municipiul Bălți.

(2) Directorul Serviciului specializat pentru gestionarea câinilor fără stăpân din municipiul Bălți are obligația să sterilizeze câinii de rasă comună sau metișii revendicați, adoptați sau menținuți în adapost, precum și femelele gestante.

(3) Sterilizarea femelelor gestante, a femelelor revendicate, adoptate sau menținute în adăpost se realizează cu prioritate.

(4) Sterilizarea câinilor fără stăpân de rasă comună sau metiși revendicați, adoptați sau mentinuți în adăpostul public din municipiul Bălți, se realizează în mod obligatoriu; sterilizarea se va realiza prin orhidectomie pentru masculi și ovariohisterectomie pentru femele.

(5) Prin excepție de la prevederile alin. (4), sterilizarea se poate realiza și chimic cu produse omologate în Uniunea Europeana.

(6) Efectuarea operațiunii de steri lizarare este consemnată în carnetele de sănătate ale câinilor și în Registrul de evidență al câini lor cu stăpân de către medicul veterinar de liberă practică, încadrat la Serviciul specializat pentru gestionarea câinilor fără stăpân din municipiul Bălți, organizat în condițiile legii.

(7) Este interzisă sterilizarea câinilor de rasă comună sau a metișilor a căror stare de sănătate nu permite efectuarea respectivei operații medicale, precum și a câinilor utilitari.

(8) Motivele medicale ale exceptării câinilor de la sterilizare trebuie menționate de medicul veterinar de liberă practică, încadrat la Serviciul specializat pentru gestionarea câinilor fără stăpân din municipiul Bălți, organizat în condițiile legii, în carnetul de sănătate al câinelui și înRegistrul de evidență al câinilor cu stăpân.

Art. 61. Câinii fără stăpân din municipiul Bălți care au fost identificați, sterilizați și care sunt ținuți într-un spațiu deținut cu orice titlu , se identifică conform normelor metodologice referitoare la identificarea și înregistrarea câinilor, vor fi ridicati de Serviciul specializat pentru gestionarea câinilor fără stăpân din municipiul Bălți.

**Capitolul XII**

**Identificarea câinilor în adăpostul public pentru câinii fără stăpân din mun. Bălți**

Art. 62. (1) Obligațiile directorului și personalului din adăpostul public din municipiul Bălți:

(1) Directorul adăpostului public din municipiul Bălți are obligația de a dota, a instrui și a verifica personalul de specialitate privind procedura de verificare a identității câinilor capturați în spațiile publice.

(2) Persoanele responsabile din cadrul adăpostului public din municipiul Bălți au obligația de a verifica prin scanare cu un cititor dacă animalul are implantat un microcip.

(3) În cazul depistării unui microcip, persoanele responsabile din cadrul adăpostului public din municipiul Bălți au obligația verificării codului de identificare afișat în Registrul de evidență a câinilor cu stăpân și comunicării rezultatului obținut administratorului adăpostului public.

(4) În baza informațiilor obținute din Registrul de evidență a câinilor cu stăpân, administratorul adăpostului public din municipiul Bălți are obligația informării proprietarilor privind regăsirea animalelor.

(5) Câinii adoptați/revendicați se identifică și se înregistrează în Registrul de evidență a câinilor cu stăpân în conformitate cu prevederile prezentelor norme, după emiterea deciziei de revendicare/adopție, prin eliberarea unui carnet de sănătate în care sunt înscrise datele de identificare ale câinelui, datele de identificare ale proprietarului și actiunile sanitar - veterinare efectuate.

(6) Activitatea descrisă la alin. (5) se efectuează de către medicii veterinari de liberă practică organizați în condițiile legii care au contractat activitățile veterinare din cadrul adăpostului public din municipiul Bălți, conform prevederilor legale și a prezentului Regulament.

Art. 63. În vederea verificării în Registrul de evidență a câinilor cu stăpân a câinilor capturați persoanele responsabile din cadrul adăpostului public din municipiul Bălți vor accesa Registrul de evidență a câinilor cu stăpân, conform procedurilor CMV.

,

Art. 64. 0bligațiile persoanelor care adoptă câini:

(1) Pot fi adoptate din adăpostul public din municipiul Bălți doar animale identificate, cu acțiunile sanitar - veterinare efectuate conform prevederilor legale, pentru care s-a eliberat un carnet de sănătate valid.

(2) Adăpostul public din municipiul Bălți în cazul în care deține câini adoptați la distanță este proprietarul de drept al animalelor și are obligația de a respecta cerințele privind identificarea și înregistrarea în Registrul de evidență a câinilor cu stăpân a animalelor cazate în acest scop.

Art. 65. Câinii fără stăpân din adăpostul publ ic din municipiul Bălți, în momentul adopției, înainte de a părăsi adăpostul public se identi fică și se înregistrează, conform prezentului Regulament.

**Capitolul XIII**

**Evidențele obligatorii în adăpostul public pentru câinii fără stăpân din municipiul Bălți**

Art. 66. (1) Directorul Serviciului specializat pentru gestionarea câinilor fără stăpân din municipiul Bălți are obligația ca la sediul adăpostului public pentru câinii fără stăpân să se țină o evidență a tuturor tratamentelor medicale efectuate și a numărului de animale moarte.

(2) În registre speciale, vizate de medicul veterinar de liberă practică, organizat în condițiile legii, încadrat la Serviciul specializat pentru gestionarea câinilor fără stăpân din municipiul Bălți, trebuie consemnate în mod obligatoriu următoarele date: numărul unic de identificare, data și locul capturării, data și ora cazării în adăpost, caracteristicile individuale ale animalului, numărul de câini fără stăpân prinși, revendicați, adoptați, menținuți în adăpost, adoptați la distanță, eutanasiați, motivul eutanasierii, substanța utilizată pentru eutanasiere, numele persoanei care realizează eutanasierea, numărul de identificare, numarul fișei de adopție, data deparazitării, data vaccinării antirabice, data sterilizării, precum și persoanele care au instrumentat manoperele respective.

(3) Registrele speciale în care sunt consemnate datele prevazute la alin. ( 1 ) sunt gestionate conform procedurilor stabilite de către Directorul Serviciului specializat pentru gestionarea câinilor fără stăpân din municipiul Bălți.

Art. 67. (1) Directorul Serviciului specializat pentru gestionarea câinilor fără stăpân din municipiul Bălți va asigura la sediul adăpostu lui public pentru câinii fără stăpân existența și următoarele evidențe: registru consum medicamente, registru imunologic, registru consum toxice, registru gestionare substanțe utilizate pentru eutanasiere și acte de dezinfecție.

(2) Directorul adăpostului public pentru câinii fără stăpân din municipiul Bălți are obligația să respecte evidența necesară în cadrul activității de neutralizare a deșeurilor de origine animală.

Art. 68. Directorul Serviciului specializat pentru gestionarea câinilor fără stăpân din municipiul Bălți are obligația să păstreze Registrele speciale și Registrele de evidență pe o perioadă de cel puțin 3 ani și să le pună la dispoziția autorităților competente atunci când se efectuează inspecțiile oficiale, sau la cererea acestora.

**Capitolul XIV**

**Finanțarea Serviciului pentru gestionarea câinilor fără stăpân din mun. Bălți**

Art. 69. Finanțarea cheltuielilor curente de funcționare și exploatare a Serviciului specializat pentru gestionarea câinilor fără stăpân din municipiul Bălți, reprezentând cheltuieli de personal, cheltuieli cu întreținerea și funcționarea adăpostului public pentru câini i fără stăpân din municipiul Bălți, cheltuieli privind activitatea de capturare și transport a câinilor, cheltuieli privind deparazitarea, vaccinarea, sterilizarea, eutanasierea, identificarea și înregistrarea tuturor câinilor fără stăpân din municipiul Bălți, se examinează și se aprobă de către Consiliul municipal Bălți, prin Directorul Serviciului, în condițiile contractului de delegare a gestiunii Serviciului.

Art.70. Finanțarea și realizarea investitiilor aferente Serviciului specializat pentru gestionarea câinilor fără stăpân din municipiul Bălți, reprezentând cheltuielile cu realizarea adăposturilor pentru câini, se asigură de către Consiliul municipal Bălți, în conditi ile legislației în vigoare.

**Capitolul XV**

**Dispoziții finale**

Art. 71. Directorul Serviciului specializat pentru gestionarea câinilor fără stăpân din municipiul Bălți are obligația să raporteze trimestrial/ lunar primarului municipiului Bălți: numărul de câini capturați, revendicați, adoptați, adoptați la distanță, menținuți în adăpostul public și eutanasiați.

Art. 72. Directorul Serviciului specializat pentru gestionarea câinilor fără stăpân din municipiul Bălți, odată cu fiecare reevaluare a numărului de câini fără stăpân din municipiul Bălți, raportează situația la zi primarului municipiului Bălți.

Art. 73. Sunt interzise orice activități ce au drept scop perturbarea sau blocarea bunei desfășurări a acțiunilor întreprinse pentru gestionarea câinilor fără stăpân din municipiul Bălți, în conformitate cu prezentul Regulament.

**Anexele 1, 2, 3, 4, 5, 6, 7, și 8 fac parte integrantă din prezentul Regulament.**